pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​นายกฯ กำหนดพบบริษัทเอกชนชั้นนำของโลกหลายราย เชื่อมั่นดึงดูดการค้าและการลงทุนจากต่างประเทศเข้าไทยได้อีกมาก
วันจันทร์ที่ 15 มกราคม 2567
15/01/2567
​นายกฯ กําหนดพบบริษัทเอกชนชั้นนําของโลกหลายราย เชื่อมั่นดึงดูดการค้าและการลงทุนจากต่างประเทศเข้าไทยได้อีกมาก
​นายกฯ กําหนดพบบริษัทเอกชนชั้นนําของโลกหลายราย เชื่อมั่นดึงดูดการค้าและการลงทุนจากต่างประเทศเข้าไทยได้อีกมาก
นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มีกําหนดพบหารือผู้บริหารบริษัทยักษ์ใหญ่ของโลก ในห้วงระหว่างการประชุม World Economic Forum (WEF) ประจําปี 2567 เชื่อมั่นการหารือเหล่านี้จะนํามาซึ่งการค้าและลงทุน สร้างประโยชน์ทางเศรษฐกิจมหาศาลให้ไทย ในสาขาการค้าการลงทุนที่สําคัญ ซึ่งบริษัทเอกชนรายใหญ่ที่จะพบหารือกับนายกรัฐมนตรี อาทิ
DKSH ผู้ให้บริการด้านการขยายตลาด ตั้งแต่การจัดหาแหล่งผลิต การวิจัยและวิเคราะห์ตลาด การตลาด การขาย การกระจายสินค้า โลจิสติกส์ และการบริการหลังการขาย ผลิตภัณฑ์และสินค้ามากมายหลายประเภท โดย DKSH ประเทศไทย เป็นหนึ่งในองค์กรที่ใหญ่ที่สุดในประเทศในด้านยอดขาย และเป็นประเทศที่มีการดําเนินกิจการที่ใหญ่ที่สุดในกลุ่ม DKSH
Dubai Port World ผู้เชี่ยวชาญด้านโลจิสติกส์การขนส่งสินค้า การดําเนินงานท่าเรือ การขนส่งสินค้าทางทะเล และเขตการค้าเสรี ก่อตั้งขึ้นในปี พ.ศ. 2548 ให้บริการขนส่งตู้คอนเทนเนอร์ 70 ล้านตู้ โดยมีเรือนําเข้าประมาณ 70,000 ลําต่อปี ซึ่งเท่ากับประมาณถึง 10% ของปริมาณการขนส่งตู้คอนเทนเนอร์ทั่วโลก และมีพื้นที่ให้บริการในท่าเรือกว่า 82 แห่งในกว่า 40 ประเทศ
Standard Chartered ธนาคารชั้นนําระดับสากลและมีเครือข่ายทั่วโลก โดยเฉพาะอย่างยิ่งความชํานาญที่ส่งเสริมธุรกิจที่มีศักยภาพให้เติบโต พร้อมเป้าหมายส่งเสริมความยั่งยืน 3 ด้านคือ การเงินเพื่อความยั่งยืน (Sustainable Finance) การเป็นองค์กรที่รับผิดชอบ (Responsible Company) และการสร้างความเท่าเทียมในชุมชน (Inclusive Communities) สอดคล้องกับนโยบายของรัฐบาล
Telenor บริษัทโทรคมนาคมชั้นนําระดับโลก มีลูกค้าประมาณ 175 ล้านคนใน 8 ประเทศทั่วภูมิภาคนอร์ดิกและในเอเชีย
Coca Cola หนึ่งในบริษัทเครื่องดื่มที่ใหญ่ที่สุดในโลก และเป็นเจ้าของหรือมีใบอนุญาตยี่ห้อเครื่องดื่มมากกว่า 200 ยี่ห้อ โดยก่อตั้งในประเทศไทยตั้งแต่ปี พ.ศ. 2533 และได้รับการส่งเสริมการลงทุนจาก BOI เพื่อจัดตั้งสํานักงานใหญ่ภูมิภาคในปี พ.ศ. 2553
Nestlé บริษัทผู้ผลิตอาหารและเครื่องดื่มชั้นนําระดับโลก มีสินค้าจําหน่ายอยู่ใน 190 ประเทศทั่วโลก โดยมีโรงงานผลิต 344 โรงงานใน 77 ประเทศ รวมทั้งประเทศไทยด้วย ทั้งนี้ เนสท์เล่ ในประเทศไทย มีแนวทางที่เน้นการขับเคลื่อนสิ่งดี ๆ เพื่อผู้บริโภค (Good for You) และการขับเคลื่อนสิ่งดี ๆ เพื่อโลกของเรา (Good for the Planet) ซึ่งสอดคล้องกับนโยบายของรัฐบาลไทยที่เน้นการดูแลสุขภาพของคนไทย และการดูแลสิ่งแวดล้อม
Grab ผู้ให้บริการจัดส่ง การเดินทาง พัสดุ การเงิน การบริหารจัดการธุรกิจและอื่นๆ ผ่าน Application เดียว ช่วยเชื่อมโยงผู้บริโภคจากทุกสาขาอาชีพกับผู้ประกอบการนับล้านใน 500 เมืองและ 8 ประเทศ
Robert Bosch บริษัทเทคโนโลยีด้านการขับเคลื่อนชั้นนําของโลก และเชี่ยวชาญด้าน อุตสาหกรรม สินค้าอุปโภคบริโภค เทคโนโลยีพลังงานและอาคาร ดําเนินงานในกว่า 60 ประเทศทั่วโลก และมีบริษัทในเครือมากกว่า 468 แห่ง โดยมีการลงทุนในประเทศไทย รับการส่งเสริมการลงทุนจาก BOI ในปี พ.ศ. 2557 บริการทดสอบทางวิทยาศาสตร์ จํานวน 24 โครงการ มูลค่าการลงทุนรวม 6.3 พันล้านบาท (165 ล้านยูโร)
รัฐบาลไทย-ข่าวทำเนียบรัฐบาล-CITES รับรอง 29 ฟาร์มเพาะพันธุ์จระเข้น้ำจืดไทย รวมทั้งฟาร์มเพาะพันธุ์ “ปลายี่สกไทย – ปลาบึก” ถือว่าไทยเป็นประเทศแรกของโลก
วันจันทร์ที่ 15 มกราคม 2567
CITES รับรอง 29 ฟาร์มเพาะพันธุ์จระเข้น้ําจืดไทย รวมทั้งฟาร์มเพาะพันธุ์ “ปลายี่สกไทย – ปลาบึก” ถือว่าไทยเป็นประเทศแรกของโลก
.....
CITES รับรอง 29 ฟาร์มเพาะพันธุ์จระเข้น้ําจืดไทย รวมทั้งฟาร์มเพาะพันธุ์ “ปลายี่สกไทย – ปลาบึก” ถือว่าไทยเป็นประเทศแรกของโลก
.
กรมประมง เผยปัจจุบันมีผู้เพาะพันธุ์จระเข้น้ําจืดไทย ได้รับการขึ้นทะเบียนกับสํานักเลขาธิการ CITES แล้ว จํานวน 29 แห่ง ซึ่งสามารถสร้างรายได้จากการส่งออกกว่า 7,000 ล้านบาท จากการซื้อ - ขายจระเข้มีชีวิต เนื้อจระเข้ ไข่จระเข้ และหนังจระเข้ในอุตสาหกรรมเครื่องหนัง รวมทั้งผลิตภัณฑ์อื่น ๆ และธุรกิจที่เกี่ยวข้อง
.
นอกจากนี้ CITES ยังได้ขึ้นทะเบียนศูนย์วิจัยและพัฒนาการเพาะเลี้ยงสัตว์น้ําจืด และศูนย์วิจัยและพัฒนาประมงน้ําจืด (เพาะพันธุ์ปลาบึกและปลายี่สกไทย) ซึ่งเป็นหน่วยงานของกรมประมง 6 แห่ง ถือว่าไทยเป็นประเทศแรกของโลก
.
เนื่องจากได้รับการพิจารณาว่าเป็น “ประเทศที่มีศักยภาพในการเพาะเลี้ยงหรือเพาะพันธุ์” และเป็นที่ต้องการของตลาดระหว่างประเทศ  คือ
1. ศูนย์วิจัยและพัฒนาประมงน้ําจืดเลย
2. ศูนย์วิจัยและพัฒนาประมงน้ําจืดกาญจนบุรี
3. ศูนย์วิจัยและพัฒนาการเพาะเลี้ยงสัตว์น้ําจืดอุดรธานี
4. ศูนย์วิจัยและพัฒนาการเพาะเลี้ยงสัตว์น้ําจืดหนองคาย
5. ศูนย์วิจัยและพัฒนาการเพาะเลี้ยงสัตว์น้ําจืดพระนครศรีอยุธยา
6. ศูนย์วิจัยและพัฒนาการเพาะเลี้ยงสัตว์น้ําจืดราชบุรี
.
ทั้งนี้ จระเข้น้ําจืด จระเข้น้ําเค็ม ปลาตะพัด ปลายี่สกไทย และปลาบึก จัดเป็นหนึ่งในสัตว์น้ําที่อยู่ท้ายอนุสัญญา CITES ในบัญชีที่ 1 ซึ่งถือว่าเป็นสัตว์น้ําที่ใกล้สูญพันธุ์และห้ามทําการค้าในเชิงพาณิชย์ แต่อนุสัญญาได้มีข้อกําหนดว่า หากสัตว์น้ํานั้นสามารถเพาะขยายพันธุ์ได้ในที่เลี้ยง และได้ขึ้นทะเบียนกับสํานักเลขาธิการ CITES จะสามารถทําการค้าระหว่างประเทศได้ โดยกรมประมง จะเร่งส่งเสริมให้เกษตรกรสามารถเพาะพันธุ์สัตว์น้ําเหล่านี้ให้มากขึ้น และสนับสนุนผู้ที่สนใจสามารถหาแนวทางในการสร้างรายได้ต่อไป
.
ในปี 67 ได้เตรียมแนวทาง เพื่อผลักดันให้ผู้ที่ประสงค์จะทําการค้าระหว่างประเทศชนิดพันธุ์สัตว์น้ําท้ายอนุสัญญา CITES บัญชี 1 ให้มีจํานวนมากขึ้น ซึ่งจะเป็นผลเชิงบวกต่อผู้ประกอบการไทย และภาคธุรกิจส่งออกสัตว์น้ําของไทยได้ในอนาคต
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​นายกฯ เตรียมเข้าร่วมการประชุม World Economic Forum ระหว่างวันที่ 15-19 มกราคม 2567 ณ สมาพันธรัฐสวิส
วันจันทร์ที่ 15 มกราคม 2567
15/01/2567
​นายกฯ เตรียมเข้าร่วมการประชุม World Economic Forum ระหว่างวันที่ 15-19 มกราคม 2567 ณ สมาพันธรัฐสวิส
เน้นย้ําศักยภาพและความพร้อมของไทยเพื่อขับเคลื่อนประเด็นสําคัญของโลกร่วมกับผู้นําทั้งภาครัฐและภาคเอกชนจากทั่วโลก
การประชุม WEF Annual Meeting ประจําปี 2567 เป็นครั้งที่ 54 จะจัดขึ้น ภายใต้หัวข้อ “Rebuilding Trust” เน้นการฟื้นฟูความเชื่อมั่นต่ออนาคต ความไว้เนื้อเชื่อใจในสังคม และระหว่างประเทศต่าง ๆ เพื่อรับมือกับความท้าทายของโลกปัจจุบัน ซึ่งการเข้าร่วม WEF ของนายกรัฐมนตรีครั้งนี้ นับเป็นการเข้าร่วมระดับผู้นําของไทยในรอบ 12 ปี นับตั้งแต่ปี 2555 ในสมัยนายกรัฐมนตรียิ่งลักษณ์ ชินวัตร และเป็นการเยือนภูมิภาคยุโรปครั้งแรกของนายกรัฐมนตรีนับตั้งแต่เข้ารับตําแหน่ง จึงเป็นโอกาสสําคัญที่จะตอกย้ําความพร้อมของไทยในการร่วมขับเคลื่อนประเด็นสําคัญของโลก และใช้โอกาสนี้พบปะหารือกับผู้นําทั้งภาครัฐและภาคเอกชนจากทั่วโลก
กําหนดการสําคัญภายใต้กรอบ WEF นายกรัฐมนตรีจะเข้าร่วม 3 รายการ ได้แก่ 1. กล่าวเปิดการเสวนา Country Strategy Dialogue (CSD) on Thailand 2. การเสนอโครงการ Thailand Landbridge: Connecting ASEAN with the World และ 3. ร่วมเสวนา Learning from ASEAN ซึ่งจะมีผู้นําไทย เวียดนาม และกัมพูชา เข้าร่วมด้วย นอกจากนี้ นายกรัฐมนตรียังมีกําหนดการพบปะภาคเอกชนสําคัญ อาทิ ผู้บริหารบริษัทด้านเทคโนโลยี และ Solutions บริษัทท่าเรือ logistics บริษัทด้านการเงิน การธนาคาร บริษัทด้านโทรคมนาคม บริษัทด้านยาและวัคซีน บริษัทด้านอาหารและเครื่องดื่ม บริษัทด้านธุรกิจ Delivery และพบปะบุคคลสําคัญ อาทิ นายมาทีอัส คอร์มันน์ (Mathias Cormann) เลขาธิการองค์การเพื่อความร่วมมือทางเศรษฐกิจและการพัฒนา หรือ OECD นาย Klaus Schwab ผู้ก่อตั้งและประธานบริหาร WEF และ ผู้บริหารของ World Bank ด้วย
ในโอกาสนี้ นายกรัฐมนตรีจะร่วมประชุม WEF ในครั้งนี้ เพื่อผลักดันบทบาทของไทยในการเสริมสร้างความไว้เนื้อเชื่อใจ และความร่วมมือในโลก การส่งเสริมการค้าการลงทุนและการเติบโตทางเศรษฐกิจที่ยั่งยืน โดยเฉพาะเรื่องการเปลี่ยนผ่านพลังงาน รวมถึงการส่งเสริมอุตสาหกรรม EVs อุตสาหกรรมเกษตรและอาหารที่ยั่งยืน เศรษฐกิจดิจิทัล ตลอดจนการส่งเสริมความเชื่อมโยงผ่านโครงการ Landbridge ให้แก่ผู้นําและผู้แทนระดับสูงจากภาครัฐ ภาคเอกชน ภาคประชาสังคม วิชาการ และสื่อชั้นนําต่าง ๆ ที่เข้าร่วม เพื่อนําผลประโยชน์ที่เป็นรูปธรรมกลับมาให้พี่น้องชาวไทย
รัฐบาลไทย-ข่าวทำเนียบรัฐบาล-กองทัพบกเปิดรับทหารกองประจำการ ผ่านระบบออนไลน์ประจำปี 2567
วันจันทร์ที่ 15 มกราคม 2567
กองทัพบกเปิดรับทหารกองประจําการ ผ่านระบบออนไลน์ประจําปี 2567
หมดเขต  28 มกราคม 2567 สมัครผ่านทางเว็บไซต์ https://rcm.rta.mi.th
รัฐบาลไทย-ข่าวทำเนียบรัฐบาล-​รัฐมนตรีว่าการกระทรวงวัฒนธรรมร่วมกิจกรรมวันเด็กแห่งชาติ ประจำปีพุทธศักราช ๒๕๖๗
วันจันทร์ที่ 15 มกราคม 2567
​รัฐมนตรีว่าการกระทรวงวัฒนธรรมร่วมกิจกรรมวันเด็กแห่งชาติ ประจําปีพุทธศักราช ๒๕๖๗
​รัฐมนตรีว่าการกระทรวงวัฒนธรรมร่วมกิจกรรมวันเด็กแห่งชาติ ประจําปีพุทธศักราช ๒๕๖๗
รัฐมนตรีว่าการกระทรวงวัฒนธรรมร่วมกิจกรรมวันเด็กแห่งชาติ ประจําปีพุทธศักราช ๒๕๖๗
วันที่ ๑๓ มกราคม ๒๕๖๗ เวลา ๑๒.๐๐ น. นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม ร่วมกิจกรรมวันเด็กแห่งชาติ ประจําปีพุทธศักราช ๒๕๖๗ โดยมีนางยุพา ทวีวัฒนะกิจบวร ปลัดกระทรวงวัฒนธรรม นางยุถิกา อิศรางกูร ณ อยุธยา รองปลัดกระทรวงวัฒนธรรม นางโชติกา อัครกิจโสภากุล รองปลัดกระทรวงวัฒนธรรม ผู้บริหาร ข้าราชการ และเจ้าหน้าที่กระทรวงวัฒนธรรม เข้าร่วม ณ บริเวณทําเนียบรัฐบาลและกระทรวงศึกษาธิการ
ทั้งนี้ กระทรวงวัฒนธรรม โดยสํานักงานปลัดกระทรวงวัฒนธรรม กรมส่งเสริมวัฒนธรรม กรมศิลปากร และหอภาพยนตร์ (องค์การมหาชน) ได้ร่วมจัดกิจกรรม ดังนี้ กิจกรรมเรียนรู้วิทยาศาสตร์การทําเทียนเจล กิจกรรมระบายสีและกิจกรรมนันทนาการ การถ่ายภาพกับตัวละครจากเกม (คอสเพลย์) ชมการแสดงความสามารถทางดนตรี โดยวงดุริยางค์เครื่องลมเยาวชนไทย (TYW) การขับร้องเพลงประสานเสียง โดยคณะนักร้องประสานเสียงเยาวชนไทย (TYC) ชมการแสดงหุ่นละครเล็กโจหลุยส์ และร่วมฝึกทักษะกับกิจกรรมสาธิตมารยาทไทย รถพิพิธภัณฑ์เคลื่อนที่ รถโรงหนัง การเล่นเกมตอบคําถามชิงรางวัล และกิจกรรมอื่นๆ อีกมากมาย
รัฐบาลไทย-ข่าวทำเนียบรัฐบาล-นายกรัฐมนตรีและรัฐมนตรีว่าการกระทรวงการคลัง เป็นประธานในพิธีเปิดงานฉลองวันเด็กแห่งชาติ ประจำปีพุทธศักราช ๒๕๖๗
วันจันทร์ที่ 15 มกราคม 2567
นายกรัฐมนตรีและรัฐมนตรีว่าการกระทรวงการคลัง เป็นประธานในพิธีเปิดงานฉลองวันเด็กแห่งชาติ ประจําปีพุทธศักราช ๒๕๖๗
นายกรัฐมนตรีและรัฐมนตรีว่าการกระทรวงการคลัง เป็นประธานในพิธีเปิดงานฉลองวันเด็กแห่งชาติ ประจําปีพุทธศักราช ๒๕๖๗
นายกรัฐมนตรีและรัฐมนตรีว่าการกระทรวงการคลัง เป็นประธานในพิธีเปิดงานฉลองวันเด็กแห่งชาติ ประจําปีพุทธศักราช ๒๕๖๗
วันที่ ๑๓ มกราคม ๒๕๖๗ เวลา ๐๘.๓๐ น. นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธานในพิธีเปิดงานฉลองวันเด็กแห่งชาติ ประจําปีพุทธศักราช ๒๕๖๗ จัดขึ้นภายใต้แนวคิด “เรียนดี มีความสุข” “จับมือไว้แล้วไปด้วยกัน” เพื่อส่งเสริมพัฒนาการของเด็กและเยาวชนทั้งทางร่างกายและจิตใจ สร้างความตระหนักในสิทธิ หน้าที่ ความรับผิดชอบและระเบียบวินัย ที่มีต่อตนเองและสังคม รวมทั้งยึดมั่นในสถาบันชาติ ศาสนา พระมหากษัตริย์ พร้อมบูรณาการเชื่อมโยงกับนโยบายการศึกษา โดยมี พลตํารวจเอก เพิ่มพูน ชิดชอบ รัฐมนตรีว่าการกระทรวงศึกษาธิการ นายสุรศักดิ์ พันธ์เจริญวรกุล รัฐมนตรีช่วยว่าการกระทรวงศึกษาธิการ นายสุเทพ แก่งสันเทียะ ปลัดกระทรวงศึกษาธิการ คณะผู้บริหารกระทรวงศึกษาธิการ หน่วยงานที่เกี่ยวข้อง ตลอดจนเด็กและเยาวชน พ่อแม่ ผู้ปกครองเข้าร่วมงานเป็นจํานวนมาก ณ กระทรวงศึกษาธิการ เขตดุสิต กรุงเทพฯ
โดยในส่วนของกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม มอบหมายให้ นางโชติกา อัครกิจโสภากุล รองปลัดกระทรวงวัฒนธรรม เข้าร่วม โดยมี ผู้บริหารและเจ้าหน้าที่กระทรวงวัฒนธรรม ผู้แทนภาคส่วนต่าง ๆ เด็กและเยาวชน เข้าร่วม
ทั้งนี้ กระทรวงวัฒนธรรม ได้ร่วมจัดกิจกรรม ดังนี้ กิจกรรมเรียนรู้วิทยาศาสตร์การทําเทียนเจล
กิจกรรมระบายสีและกิจกรรมนันทนาการ เล่นเกม ตอบคําถามชิงรางวัลมากมาย
รัฐบาลไทย-ข่าวทำเนียบรัฐบาล-รมว.ธรรมนัส เยือนศรีสะเกษ ชูแนวทางคิดใหม่ ทำใหม่ พัฒนาศักยภาพ ขยายโอกาสอาชีพเกษตรกร
วันอาทิตย์ที่ 14 มกราคม 2567
รมว.ธรรมนัส เยือนศรีสะเกษ ชูแนวทางคิดใหม่ ทําใหม่ พัฒนาศักยภาพ ขยายโอกาสอาชีพเกษตรกร
รมว.ธรรมนัส เยือนศรีสะเกษ ชูแนวทางคิดใหม่ ทําใหม่ พัฒนาศักยภาพ ขยายโอกาสอาชีพเกษตรกร
ร้อยเอกธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ลงพื้นที่ตรวจราชการและรับฟังความเดือดร้อนของพี่น้องเกษตรกรในพื้นที่ โดยมี ผู้บริหารส่วนราชการในสังกัดกระทรวงเกษตรและสหกรณ์ ผู้บริหารส่วนราชการจังหวัดศรีสะเกษ และเจ้าหน้าที่ที่เกี่ยวข้อง เข้าร่วม ณ เขื่อนราษีไศล โครงการส่งน้ําและบํารุงรักษามูลล่าง จังหวัดศรีสะเกษ
สําหรับการลงพื้นที่ในครั้งนี้ รมว.ธรรมนัสได้ร่วมหารือกับผู้แทนสมาชิกสมัชชาเกษตรกรภาคอีสานและสมาพันธ์เกษตรกรภาคอีสาน (สพอ.) ในประเด็นแนวทางการช่วยเหลือและเยียวยาเกษตรกรในพื้นที่ ที่ได้รับผลกระทบจากการก่อสร้างเขื่อนราษีไศล โดยหน่วยงานภายในสังกัดกระทรวงเกษตรและสหกรณ์ร่วมกับหน่วยงานที่เกี่ยวข้อง ได้มีแนวทางการส่งเสริมเกษตรกรผ่านการพัฒนาองค์ความรู้ “Knowledge & Knowhow” เพื่อส่งเสริมเกษตรกรให้สามารถประกอบอาชีพภาคการเกษตรอย่างหลากหลายและยั่งยืน  ทั้งนี้ จะมีการร่วมกันหาทางออกปัญหาจากผลกระทบดังกล่าวในประเด็นอื่น ๆ เพิ่มเติมในวันที่ 18 มกราคม 2567 อีกด้วย
อย่างไรก็ตาม กระทรวงเกษตรฯ ได้มีการบูรณาการร่วมกับกระทรวงดิจิทัลเพื่อเศรษฐกิจและสังคม ในการจัดทําฐานข้อมูลการเกษตรในระบบคลาวด์ เพื่อใช้ในการวางแผนการขับเคลื่อนนโยบายและพัฒนาอาชีพเกษตรกรอย่างมีประสิทธิภาพสูงสุด โดยในปี 2567 กระทรวงเกษตรฯ จะมีการจําแนกประเภทกลุ่มเกษตรกร เพื่อส่งเสริมเกษตรกรอย่างตรงจุดตามความเหมาะสม และสามารถยกระดับคุณภาพชีวิตเกษตรกรได้อย่างแท้จริง ประกอบด้วย 1.กลุ่มเกษตรกรประเภทเข้มแข็งมาก 2.กลุ่มเกษตรกรประเภทเข้มแข็ง และ 3.กลุ่มเกษตรกรประเภทเปราะบาง นอกจากนี้ ยังให้ความสําคัญในการบริหารจัดการน้ําทั้งในและนอกพื้นที่ชลประทานโดยมีการศึกษาแนวทางเพิ่มเติม เพื่อวางแผนการบริหารจัดการน้ําให้มีความสอดคล้องกับลักษณะของลุ่มน้ําในแต่ละจังหวัด และส่งผลกระทบต่อเกษตรกรน้อยที่สุด
นอกจากนี้ รมว.ธรรมนัส ได้มอบหมายหน่วยงานในสังกัดกระทรวงเกษตรและสหกรณ์ ร่วมบูรณาการทุกภาคส่วนในการส่งเสริมและพัฒนาเกษตรกรอย่างครอบคลุมทั้งระบบการประกอบอาชีพภาคการเกษตรต่อไป
รัฐบาลไทย-ข่าวทำเนียบรัฐบาล-"ศุภมาส" นำทีม 5 ศิลปินดาราวัยรุ่นชื่อดัง “มอส - ดล - เลโอ - องศา - ทาฆิ” ร่วมมอบความสุขให้กับเด็กๆ ในงานวันเด็กถนนสายวิทยาศาสตร์
วันจันทร์ที่ 15 มกราคม 2567
"ศุภมาส" นําทีม 5 ศิลปินดาราวัยรุ่นชื่อดัง “มอส - ดล - เลโอ - องศา - ทาฆิ” ร่วมมอบความสุขให้กับเด็กๆ ในงานวันเด็กถนนสายวิทยาศาสตร์
"ศุภมาส" นําทีม 5 ศิลปินดาราวัยรุ่นชื่อดัง “มอส - ดล - เลโอ - องศา - ทาฆิ” ร่วมมอบความสุขให้กับเด็กๆ ในงานวันเด็กถนนสายวิทยาศาสตร์ ด้วยการแสดงมินิคอนเสิร์ต พร้อมเล่นเกมมอบของรางวัลและพบปะพูดคุยกับเด็ก ...
เมื่อวันที่ 13 ม.ค. น.ส.ศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) เป็นประธานเปิดงานถนนสายวิทยาศาสตร์ รับวันเด็กแห่งชาติ ประจําปี 2567 ที่กระทรวง อว.ถนนโยธี เป็นวันที่สอง โดยไฮไลต์ของงานคือการนํา 5 ศิลปินดาราวัยรุ่นชื่อดัง ได้แก่ มอส - กฤติเดช ภูภัทรธรา, ดล - นภดล ทิพวัฒน์, เลโอนาร์โด ซุนโด, องศา - ธีธัช คุ้มเมือง และ ทาฆิ อ่องลออ รวมทั้งดารานักแสดง“เจนิส” เจณิสตา พรหมผดุงชีพพร้อมนักปั้นศิลปิน เอ - ศุภชัย ศรีวิจิตร มาร่วมงาน ท่ามกลางเสียงกรี๊ดกร๊าดของผู้เข้าชมงานกว่าพันคน โดยศิลปินทั้ง 5 คน ได้เปิดการแสดงมินิคอนเสิร์ตเพลง “เรื่องเล็กเรื่องสําคัญ” และเพลง “จดหมาย” ที่ห้องแถลงข่าว ชั้น 1 อาคารพระจอมเกล้า สํานักงานปลัด อว.โดยได้รับความสนใจจากเด็ก ๆ และผู้ปกครองเป็นอย่างมาก จนผู้เข้าชมล้นออกมานอกห้องจัดแสดง โดยทั้งเด็กและผู้ปกครองได้ร่วมกันทั้งร้องและเต้นกันอย่างสนุกสนาน นอกจากนี้ น.ส.ศุภมาสพร้อมทั้งผู้บริหาร อว. และเหล่าศิลปินดารา รวมไปถึงเด็กๆ พ่อแม่ผู้ปกครอง ยังได้ร่วมกันร้องเพลง “ทรงอย่างแบด” เพลงยอดฮิตวัยฟันน้ํานม ก่อนทิ้งท้ายมินิคอนเสิร์ตด้วยการเล่นเกมแจกจักรยาน สกู๊ตเตอร์ เซิร์ฟสเก็ต ตุ๊กตา อุปกรณ์การเรียน และอื่น ๆ รวมกว่า 100 รายการ
นอกจากนี้ เอ - ศุภชัย ได้นําปฏิทินปี 2567 ของศิลปินดาราในสังกัดมามอบให้กับทุกคนที่เข้าร่วมงาน พร้อมแจกลายเซ็นของทั้ง 5 ศิลปิน จากนั้น ได้นําศิลปินทั้งหมดเข้าร่วมกิจกรรมภายในบูธที่มีมากกว่า 32 สถานีกิจกรรม จากหน่วยงาน อว. เครือข่าย และพันธมิตร ที่มาร่วมออกบูธ เช่น หุ่นยนต์กู้ภัย หุ่นยนต์กู้ภัยจิ๋ว หุ่นยนต์ซูโม่ หุ่นยนต์ปิ่นโต หุ่นยนต์ผสมยา และหุ่นยนต์อัจฉริยะ “WALKIE” การเพ้นท์หน้ากากเอ็งกอ กิจกรรม Science for Fun กิจกรรม KidBright Formula Kids บังคับรถผ่านเขาวงกตและแข่งขันเตะฟุตบอลด้วยรถ Formula และการบังคับรถไร้คนขับรวมทั้งกิจกรรมเกมส์วิทยาศาสตร์ เป็นต้น พร้อมพบปะพูดคุยและแจกของรางวัลให้เด็ก ๆ ที่สถานีกิจกรรมด้วย
รัฐบาลไทย-ข่าวทำเนียบรัฐบาล-”รัฐบาล” ดึง “ญี่ปุ่น” ถ่ายทอดเทคโนโลยีแปรรูปไผ่ หวังดัน “ไผ่ไทย” เป็นพืชเศรษฐกิจใหม่ในภาคเกษตรกรรม
วันจันทร์ที่ 15 มกราคม 2567
15/01/2567
”รัฐบาล” ดึง “ญี่ปุ่น” ถ่ายทอดเทคโนโลยีแปรรูปไผ่ หวังดัน “ไผ่ไทย” เป็นพืชเศรษฐกิจใหม่ในภาคเกษตรกรรม
”รัฐบาล” ดึง “ญี่ปุ่น” ถ่ายทอดเทคโนโลยีแปรรูปไผ่ หวังดัน “ไผ่ไทย” เป็นพืชเศรษฐกิจใหม่ในภาคเกษตรกรรม
วันนี้ (15 มกราคม 2567) ณ ห้องรับรอง ตึกบัญชาการ 1 ทําเนียบ รัฐบาล นางนฤมล ภิญโญสินวัฒน์ ผู้แทนการค้าไทย หารือกับนาย Fumitaka Machida ผู้เชี่ยวชาญด้านการเงินและนักวิชาการด้านการให้บริการทางการแพทย์ สถาบันวิจัยทางเศรษฐกิจเพื่ออาเซียนและเอเชียตะวันออก
ผู้แทนการค้าไทยเปิดเผยว่า หนึ่งในประเด็นที่มีการหารือ คือ การเชิญชวนภาคเอกชนญี่ปุ่นมาลงทุนอุตสาหกรรมไผ่มากขึ้น เพื่อผลักดันไผ่ ให้เป็นพืชเศรษฐกิจใหม่ของไทย ซึ่งไผ่เป็นไม้ยืนต้นสามารถแปรรูปได้หลากหลาย ทั้งเฟอร์นิเจอร์ ของใช้ เป็นเชื้อเพลิงในโรงไฟฟ้าชีวมวล และ ยังมีการแปรรูปไผ่เสมือนท่อพีวีซี นําไปทําเป็นตัวถังรถไฟฟ้า และ ประเทศญี่ปุ่นมีอุตสาหกรรมเกี่ยวกับไผ่จํานวนมาก
ผูัแทนการค้ากล่าวว่า ในเดือนหน้าคณะของผู้แทนการค้าไทย จะเดินทางไปเยือนประเทศญี่ปุ่น ก็จะใช้โอกาสนี้หารือกับภาคเอกชนญี่ปุ่น ให้มาลงทุนอุตสาหกรรมไผ่มากขึ้น ช่วยเพิ่มมูลค่าให้เกษตรกร เปลี่ยนอาชีพไม่ต้องปลูกพืชล้มลุก เกษตรกรไม่ล้มอีกต่อไป นําพืชเศรษฐกิจใหม่มาฟื้นฟูชีวิตเกษตรกรให้ดีขึ้น โดยจะใช้ความร่วมมือระหว่างภาครัฐและเอกชน หรือแบบ PPP ให้เกษตรกรช่วยปลูก เอกชนช่วยแปรรูป ภาครัฐสนับสนุนพื้นที่เพาะปลูกและต้นกล้า ส่วนจะเป็นพื้นที่ใด กําลังจะประชุมแผนงานที่ชัดเจนอีกครั้ง แต่ส่วนตัวเชื่อว่าน่าจะปลูกได้ทุกภาค
นอกจากนึ้ ในสัปดาห์หน้าคณะของผู้แทนการค้าไทย จะเดินทางไปเยือนกรุงปักกิ่ง สาธารณรัฐประชาชนจีน เพื่อหารือเรื่องสินค้าเกษตร ซึ่งจะพบกับรัฐมนตรีช่วยว่าการกระทรวงการค้าของจีน เพื่อหารือถึงความต้องการสินค้าเกษตรชนิดใดของไทย ที่จีนต้องการเพิ่มขึ้นนอกเหนือจากทุเรียน ที่มีการลงนามส่งออกไปจีนแล้วถึง 5 พันตู้
รัฐบาลไทย-ข่าวทำเนียบรัฐบาล-พม. โดย ศรส. ร่วมกับ ตำรวจ 191 ช่วย ด.ช. 13 ปี เข้าคุ้มครองสวัสดิภาพ หลังถูกนายหน้าให้ค้าบริการทางเพศ พร้อมเร่งดำเนินคดีค้ามนุษย์
วันจันทร์ที่ 15 มกราคม 2567
พม. โดย ศรส. ร่วมกับ ตํารวจ 191 ช่วย ด.ช. 13 ปี เข้าคุ้มครองสวัสดิภาพ หลังถูกนายหน้าให้ค้าบริการทางเพศ พร้อมเร่งดําเนินคดีค้ามนุษย์
พม. โดย ศรส. ร่วมกับ ตํารวจ 191 ช่วย ด.ช. 13 ปี เข้าคุ้มครองสวัสดิภาพ หลังถูกนายหน้าให้ค้าบริการทางเพศ พร้อมเร่งดําเนินคดีค้ามนุษย์
วันที่ 14 มกราคม 2567 นางสาวซาราห์ บินเย๊าะ รองปลัดกระทรวงการพัฒนาสังคมและความมั่นคงของมนุษย์ เปิดเผยถึงการช่วยเหลือเด็กชาย อายุ 13 ปี ถูกนายหน้าให้ค้าบริการทางเพศ ว่า เมื่อวันที่ 13 ม.ค. 67 ศูนย์เร่งรัดจัดการสวัสดิภาพประชาชน หรือ ศรส. ได้รับรายงานจาก ฮอตไลน์ 1300 ทราบว่ามีนายหน้าส่งเด็กชาย อายุ 13 ปี ให้ค้าบริการทางเพศ จึงได้ส่งทีมปฏิบัติการหน่วยเคลื่อนที่เร็ว ศรส. ลงพื้นที่ตรวจสอบข้อเท็จจริง หลังจากที่ได้รับแจ้ง โดยร่วมกับกองบังคับการสายตรวจและปฏิบัติการพิเศษ (บก.สปพ.) หรือตํารวจ 191 พบ เด็กชายไม่มีร่องรอยการถูกทําร้ายร่างกาย ไม่ได้เรียนต่อ หลังจากจบ ป.6 หารายได้จากการเชิดสิงโตในคณะเชิดสิงโต อาศัยอยู่กับพ่อป่วยเป็นอัมพฤกษ์ ซึ่งแยกทางกับแม่ และย่าทําอาชีพรับจ้างรีดผ้า มีรายได้ไม่แน่นอน
นางสาวซาราห์ กล่าวต่อไปว่า หลังจากเจ้าหน้าที่ตํารวจได้ทําการล่อซื้อและเข้าจับกุมชายผู้ต้องหาที่จัดหาเด็กชายให้บริการทางเพศ ทางเจ้าหน้าที่ พม. ได้พูดคุยกับเด็กและเล่าให้ฟังว่า รู้จักกับชายผู้ต้องหา อายุ 19 ปี ในคณะเชิดสิงโตด้วยกัน ประมาณ 2 – 3 เดือน ซึ่งชายคนดังกล่าวมีพฤติกรรมลักลอบนําเด็กชายอายุต่ํากว่า 15 ปี มาส่งให้กับลูกค้าเพื่อการค้าประเวณีตามสถานที่ต่าง ๆ ทั้งนี้ จึงได้นําตัวเด็กชาย ซึ่งอายุไม่เกิน 18 ปี เข้าสู่กระบวนการคัดแยกผู้เสียหายจากการค้ามนุษย์ พบว่า เด็กชายดังกล่าว เป็นผู้เสียหายจากการค้ามนุษย์ ทางทีมปฏิบัติการหน่วยเคลื่อนที่เร็ว ศรส. ร่วมกับเจ้าหน้าที่ตํารวจ ได้พาตัวเด็กไปที่ สน.พหลโยธิน เพื่อลงบันทึกประจําวันไว้เป็นหลักฐานและออกหนังสือส่งตัวเพื่อเข้ารับการคุ้มครองสวัสดิภาพในหน่วยงานด้านเด็กของกระทรวง พม. และให้ความช่วยเหลือต่างๆ ตามพระราชบัญญัติคุ้มครองเด็ก พ.ศ. 2546 อีกทั้งเร่งประสานดําเนินคดีกับผู้กระทําผิดต่อไป
นางสาวซาราห์ กล่าวเพิ่มเติมว่า หากพบเห็นเด็กประสบปัญหาความเดือดร้อนทางสังคม ขอให้แจ้งมาที่ ศูนย์เร่งรัดจัดการสวัสดิภาพประชาชน หรือ ศรส. กระทรวง พม. ผ่าน ฮอตไลน์ 1300 บริการตลอด 24 ชั่วโมง ซึ่งเรามีชุดปฏิบัติการเคลื่อนที่เร็ว พร้อมลงพื้นที่ช่วยเหลืออย่างรวดเร็วทันเหตุการณ์
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว #ศรส #พม
รัฐบาลไทย-ข่าวทำเนียบรัฐบาล-การประชุม World Economic Forum ณ สมาพันธรัฐสวิส  ของนายเศรษฐา  ทวีสิน นายกรัฐมนตรี
วันอาทิตย์ที่ 14 มกราคม 2567
การประชุม World Economic Forum ณ สมาพันธรัฐสวิส  ของนายเศรษฐา  ทวีสิน นายกรัฐมนตรี
ระหว่างวันที่ 15 – 19 มกราคม 2567
การประชุม World Economic Forum ณ สมาพันธรัฐสวิส
ของนายเศรษฐา ทวีสิน นายกรัฐมนตรี
ระหว่างวันที่ 15 – 19 มกราคม 2567
รัฐบาลไทย-ข่าวทำเนียบรัฐบาล-​รองโฆษกฯ รัดเกล้าฯ เผย ภาครัฐ​ พลังงาน-คลัง-อุตสาหกรรม​ ร่วมเดินหน้าผลักดันการผลิตและการใช้พลังงานสะอาด แก้ไขปรับปรุงกฎหมาย Solar Rooftop
วันจันทร์ที่ 15 มกราคม 2567
15/01/2567
​รองโฆษกฯ รัดเกล้าฯ เผย ภาครัฐ​ พลังงาน-คลัง-อุตสาหกรรม​ ร่วมเดินหน้าผลักดันการผลิตและการใช้พลังงานสะอาด แก้ไขปรับปรุงกฎหมาย Solar Rooftop
​รองโฆษกฯ รัดเกล้าฯ เผย ภาครัฐ​ พลังงาน-คลัง-อุตสาหกรรม​ ร่วมเดินหน้าผลักดันการผลิตและการใช้พลังงานสะอาด แก้ไขปรับปรุงกฎหมาย Solar Rooftop เพื่อให้ภาคอุตสาหกรรมและภาคธุรกิจใช้พลังงานสะอาด
วันที่ 15 มกราคม 2567 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า ภาครัฐผนึกกําลังผลักดันนโยบายที่จะปรับเปลี่ยนโครงสร้างการใช้พลังงานของประเทศ โดยวางแผนความต้องการและสนับสนุนการจัดหาแหล่งพลังงานอย่างเหมาะสม ส่งเสริมการผลิตและการใช้พลังงานสะอาดและพลังงานหมุนเวียน เพื่อให้สอดคล้องกับแนวทางการพัฒนาเศรษฐกิจและสิ่งแวดล้อมอย่างยั่งยืน
รองโฆษกประจําสํานักนายกรัฐมนตรีกล่าวว่า กระทรวงพลังงานมีแผนการส่งเสริมการผลิตไฟฟ้าจาก Solar Rooftop สําหรับหน่วยงานภาครัฐด้วย เพื่อเป็นการลดภาระด้านงบประมาณ โดยให้ผู้ให้บริการระบบ Solar Rooftop อาทิ การไฟฟ้าฯ หรือผู้ให้บริการเอกชน เป็นผู้ลงทุนติดตั้งระบบให้แก่หน่วยงาน และขายไฟฟ้าที่ผลิตได้ให้แก่หน่วยงาน ในอัตราค่าไฟฟ้าที่ถูกกว่าค่าไฟฟ้าของการไฟฟ้าฝ่ายจําหน่าย ไม่น้อยกว่า 15% เป็นระยะเวลา 15-20 ปี
นอกจากนี้ กระทรวงอุตสาหกรรม ยังได้เดินหน้าแก้ไขและปรับปรุงกฎหมายให้การผลิตพลังงานไฟฟ้าจากพลังงานแสงอาทิตย์แบบติดตั้งบนหลังคา​ (Solar Rooftop) ไม่เข้าข่ายโรงงานที่ต้องขอรับใบอนุญาตประกอบกิจการโรงงาน โดยขณะนี้อยู่ระหว่างกระบวนการแก้ไขกฎกระทรวง คาดการณ์ว่าจะมีผลบังคับใช้ภายในปีนี้
ในขณะที่ กระทรวงการคลังได้เตรียมมาตรการบริษัทจัดการพลังงาน (ESCO) สําหรับหน่วยงานภาครัฐ และส่งเสริมการผลิตไฟฟ้าจากพลังงานแสงอาทิตย์แบบติดตั้งบนหลังคาสําหรับหน่วยงานรัฐ รวมทั้งเตรียมผลักดันมาตรการลดหย่อนภาษีประจําปี ส่งเสริม Solar Rooftop ในกลุ่มบ้านอาศัย วงเงินไม่เกิน 2 แสนบาท 10 กิโลวัตต์ เพื่อสนับสนุนคนใช้โซลาร์ 9 หมื่นครัวเรือนต่อปี เพื่อลดค่าใช้จ่ายไฟฟ้า สําหรับประชาชนผู้ร่วมโครงการโซลาร์ภาคประชาชน
“การส่งเสริมการใช้พลังงานสะอาดนี้จะลดการปล่อยก๊าซ CO2 และเป็นอีกปัจจัยสนับสนุนสําคัญในการบรรลุเป้าหมาย Carbon Neutrality ของไทย ซึ่งด้วยความต้องการใช้ไฟฟ้าจากพลังงานแสงอาทิตย์มีแนวโน้มเติบโตอย่างก้าวกระโดด การดําเนินการดังกล่าวไม่เพียงแต่จะช่วยลดต้นทุนในการประกอบธุรกิจจากการติดตั้ง ยังช่วยผลักดันให้เกิดการสร้างธุรกิจสีเขียว ลดค่าใช้จ่ายด้านพลังงาน ตลอดจนขับเคลื่อนการใช้พลังงานสะอาด เพื่อเป็นส่วนหนึ่งในการลดภาวะโลกร้อน แก้ปัญหา และสร้างความมั่นคงทางพลังงานอย่างยั่งยืน” นางรัดเกล้าฯ กล่าว
รัฐบาลไทย-ข่าวทำเนียบรัฐบาล-ปลัดกระทรวงยุติธรรม “มอบนโยบายการขับเคลื่อนการบริหารกระทรวงยุติธรรม ประจำปีงบประมาณ พ.ศ. ๒๕๖๗"
วันจันทร์ที่ 15 มกราคม 2567
15/01/2567
ปลัดกระทรวงยุติธรรม “มอบนโยบายการขับเคลื่อนการบริหารกระทรวงยุติธรรม ประจําปีงบประมาณ พ.ศ. ๒๕๖๗"
ปลัดกระทรวงยุติธรรม “มอบนโยบายการขับเคลื่อนการบริหารกระทรวงยุติธรรม ประจําปีงบประมาณ พ.ศ. ๒๕๖๗"
ในวันจันทร์ที่ ๑๕ มกราคม ๒๕๖๗ เวลา ๑๑.๐๐ น. นางพงษ์สวาท นีละโยธิน ปลัดกระทรวงยุติธรรม เป็นประธานการมอบนโยบายการขับเคลื่อนการบริหารกระทรวงยุติธรรม ประจําปีงบประมาณ พ.ศ. ๒๕๖๗ โดยมี พันตํารวจโท ประวุธ วงศ์สีนิล อธิบดีกรมพินิจและคุ้มครองเด็กและเยาวชน พร้อมด้วยคณะผู้บริหาร​ระดับสูงของกระทรวงยุติธรรม ข้าราชการกรมพินิจและคุ้มครองเด็กและเยาวชนทั่วประเทศ และผู้ที่เกี่ยวข้อง เข้าร่วมฯ ณ โรงแรมมิราเคิล แกรนด์ คอนเวนชั่น เขตหลักสี่ กรุงเทพมหานคร
ในการนี้ ปลัดกระทรวงยุติธรรม ได้กล่าวใจความสําคัญตอนหนึ่งว่า การกําหนดนโยบาย คือ การกําหนดทิศทางว่าทั้งหมดภายใต้กระทรวงยุติธรรมจะเดินหน้าและมุ่งเน้นไปสู่เป้าหมายเดียวกันอย่างไร สําหรับนโยบายที่กระทรวงยุติธรรมได้ประกาศไปในปี ๒๕๖๗ คือ การจะเป็นกระทรวงกฎหมายที่เข้มแข็ง การมีกฎหมายดี บังคับใช้ดี เข้าถึงดี โดยทั้งหมดต้องรวมอยู่ในกระทรวงยุติธรรมเป็นกระทรวงกฎหมายที่มีความเข้มแข็งในการทํางานเชิงรุก และอํานวยความยุติธรรมให้กับสังคม โดยกรมพินิจฯ สามารถถอดในส่วนที่เป็นนโยบายของกระทรวงลงมาขับเคลื่อนในการทํางานภายใต้ภารกิจ และพันธกิจ ของกรมพินิจฯ ได้
ในด้านความเชื่อมั่นของประชาชนที่มีต่อองค์กรถือเป็นเรื่องใหญ่ เพราะหากประชาชนไม่มีความเชื่อมั่น หรือขาดความเชื่อมั่น กระทรวงยุติธรรมจะทํางานได้ยาก เพราะฉะนั้นเราต้องสร้างและหาจุดที่สามารถกําหนดได้ว่ากรมพินิจฯ มีความเข้มแข็งทั้งในเรื่องของกฎหมายและบุคลากร ไม่ว่ากระทรวงยุติธรรมจะขับเคลื่อนนโยบายไปในทิศทางใดก็ตาม ขออย่าได้ละทิ้งจุดยืนของการเป็น "กรมพินิจและคุ้มครองเด็กและเยาวชน"
ในส่วนปัญหาอีกประการหนึ่งของการเข้าถึงกระบวนการยุติธรรม คือ การใช้เวลาที่ยาวนานมากเกินไป รวมถึงการมีค่าใช้จ่ายที่ไม่จําเป็น หากสามารถปรับเปลี่ยนแก้ไข เพื่อลด ละ เลิก สิ่งเหล่านี้ได้ ภายใต้การคงอยู่ซึ่งความถูกต้องของกฎระเบียบ เพื่อทําให้การเข้าถึงกระบวนการยุติธรรม สามารถทําได้จริงและเกิดประโยชน์สูงสุดแก่ประชาชน
รัฐบาลไทย-ข่าวทำเนียบรัฐบาล-​”รัฐบาล“ ทำจริง นโยบายปราบยางพาราเถื่อนเห็นผล“รมว.ธรรมนัส“แก้ปัญหาราคายางตกต่ำให้เกษตรกรสวนยาง ล่าสุดราคาทะลุ 60 บาทต่อ กก.แล้ว
วันจันทร์ที่ 15 มกราคม 2567
15/01/2567
​”รัฐบาล“ ทําจริง นโยบายปราบยางพาราเถื่อนเห็นผล“รมว.ธรรมนัส“แก้ปัญหาราคายางตกต่ําให้เกษตรกรสวนยาง ล่าสุดราคาทะลุ 60 บาทต่อ กก.แล้ว
​”รัฐบาล“ ทําจริง นโยบายปราบยางพาราเถื่อนเห็นผล“รมว.ธรรมนัส“แก้ปัญหาราคายางตกต่ําให้เกษตรกรสวนยาง ล่าสุดราคาทะลุ 60 บาทต่อ กก.แล้ว
15 ม.ค. 67 น.ส.เกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า จากข้อมูลของการยางแห่งประเทศไทย เมื่อวันที่ 14 ม.ค.ราคาน้ํายางพาราสดอยู่ที่ 60 บาทต่อกิโลกรัมแล้ว ซึ่งจากข้อมูลตั้งแต่เดือน ก.ย. 66 จนถึงปัจจุบันราคาขยับขึ้นอย่างต่อเนื่อง สอดคล้องกับนโยบายของ ร.อ.ธรรมนัส พรหมเผ่ารัฐมนตรีว่าการกระทรวงเกษตรและสหกรณ์ในการประกาศสงครามการลักลอบสินค้าเกษตรผิดกฎหมาย โดยปราบปรามการลักลอบนําเข้ายางพาราผิดกฎหมาย เพื่อลดผลกระทบด้านราคายางพาราที่เกษตรกรได้รับ ส่งผลให้ราคาปรับตัวสูงขึ้นต่อเนื่องและสูงสุดในรอบ 16 เดือน
น.ส.เกณิกา กล่าวต่อว่า ร.อ.ธรรมนัส มุ่งเน้นที่จะสร้างเสถียรภาพให้กับยางพาราด้วยการเพิ่มปริมาณการใช้ยางภายในประเทศโดยเฉพาะอย่างยิ่งการใช้ยางของหน่วยงานภาครัฐจะต้องกําหนดเป็นนโยบาย ควบคู่ไปกับการเร่งปราบปรามการลักลอบนําเข้ายางพาราผิดกฎหมาย โดยทีมปฏิบัติการพิเศษพญานาคราชทําหน้าที่สอดส่องและเฝ้าระวังการลักลอบนําเข้ายางผิดกฎหมาย ซึ่งหากพบเบาะแสผู้กระทําผิด ก็สามารถแจ้งหน่วยงานผู้มีอํานาจดําเนินการจับกุมทันที พร้อมทั้งให้กยท.บูรณาการร่วมทํางานกับหน่วยงานในสังกัดกระทรวงเกษตรฯ ตั้งจุดตรวจสินค้าเกษตร ร่วมกับหน่วยงานด้านความมั่นคงในเส้นทางที่มีการขนส่งสินค้าโดยเฉพาะตามแนวตะเข็บชายแดนประเทศเมียนมาด้วย
“สถานการณ์ราคายางขณะนี้ที่ดีขึ้น นอกจากปัจจัยการเปลี่ยนแปลงของสภาพอากาศ ส่งผลให้ผลผลิตทั่วโลกลดลงแล้ว นโยบายด้านยางพาราของรัฐบาลที่ชัดเจน ในการประกาศสงครามกับยางพาราเถื่อน โดยสั่งปราบปรามอย่างจริงจังของรัฐมนตรีว่าการกระทรวงเกษตรฯ เพราะที่ผ่านมา ปัญหาการลักลอบนําเข้ายางพาราตามชายแดน ส่งผลกระทบและสร้างความเสียหายให้กับยางพาราในประเทศให้มีราคาที่ตกต่ํา เนื่องจากราคายางพาราในต่างประเทศถูกกว่าราคายางพาราในไทย ดังนั้น ร.อ.ธรรมนัส จึงเดินหน้าหาแนวทางในการแก้ไขปัญหา และช่วยเหลือเกษตรกรผู้ปลูกยางอย่างจริงจัง“น.ส.เกณิกา กล่าว
รัฐบาลไทย-ข่าวทำเนียบรัฐบาล-​วธ. เตือนประชาชน ใช้สติ ยึดตามหลักคำสอนทางศาสนา
วันจันทร์ที่ 15 มกราคม 2567
​วธ. เตือนประชาชน ใช้สติ ยึดตามหลักคําสอนทางศาสนา
​วธ. เตือนประชาชน ใช้สติ ยึดตามหลักคําสอนทางศาสนา
วธ. เตือนประชาชน ใช้สติ ยึดตามหลักคําสอนทางศาสนา
นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม(รมว.วธ.) กล่าวว่า ได้รับรายงานจากกรมการศาสนาว่า จากกรณีที่มีการเผยแพร่คลิปวีดีโอขณะทําพิธี ลงนะหน้าทอง ทางสื่อมวลชน และสื่อสังคมออนไลน์ ทําให้เกิดกระแสข้อถกเถียงทางสังคมถึงความเหมาะสมอย่างกว้าง ทั้งนี้ กรมการศาสนา และผู้ทรงคุณวุฒิ ได้มีความเห็นเกี่ยวกับกรณีดังกล่าวว่า พิธีดังกล่าว
ถือเป็นความเชื่อ ไม่เป็นไปตามหลักคําสอนทางศาสนาใด ๆ ทั้งในด้านพิธีกรรม และการท่องบทสวดต่าง ๆ อยากให้ศาสนิกชนยึดมั่นในหลักคําสอนทางศาสนา มีสติในการดําเนินชีวิต ไม่หลงมัวเมากับสิ่งยั่วยุต่าง ๆ การจะกระทําสิ่งหนึ่งสิ่งใด ให้คํานึงถึงเหตุและผล ซึ่งกรณีนี้
การทําพิธีมีวัตถุประสงค์ เพื่อให้มีคนรัก คนเมตตา มีเสน่ห์ เป็นที่หลงใหลของคนทั่วไป ร่ํารวยโชคลาภเงินทอง เป็นต้น ซึ่งในการกระทํานี้แสดงถึงความเชื่อ ประชาชนควรดําเนินชีวิตตามหลักธรรมคําวอนทางศาสนาอย่างมี “สติ” คือการอยู่กับปัจจุบัน และรู้สึกตัวอยู่ตลอดเวลา เมื่อมีสติ ก็จะเกิด ปัญญา สามารถแยกแยะได้ว่าอะไรควร - ไม่ควร ซึ่งเป็นเครื่องมือที่ดีที่ทําให้ทุกอย่างได้อย่างแน่วแน่มากขึ้น
อย่างไรก็ตามการกระทําดังกล่าวอาจเข้าข่ายเป็นความผิดฐานฉ้อโกง หรืออนาจาร ตามประมวลกฎหมายอาญา และเป็นการนําเข้าสู่ระบบคอมพิวเตอร์ซึ่งข้อมูลคอมพิวเตอร์อันเป็นเท็จ ตาม พ.ร.บ. ว่าด้วยการกระทําความผิดเกี่ยวกับคอมพิวเตอร์ ดังนั้น ประชาชนควรยึดมั่นในหลักคําสอนของศาสนาที่นับถือ ซึ่งสอนให้ทุกคนเป็นคนดี ไม่หลงเชื่อถือกับสิ่งยึดมั่นที่ไม่ใช่หลักคําสอนทางศาสนา
////
รัฐบาลไทย-ข่าวทำเนียบรัฐบาล-นายกฯ ยินดีกับพี่น้องเกษตรกรที่ได้รับโฉนดเพื่อการเกษตร ตามนโยบายของรัฐบาล ย้ำรัฐบาลจะเร่งดำเนินการให้ประชาชนมีสิทธิในที่ดิน เพื่อสร้างคุณภาพชีวิตที่ดียิ่งขึ้นในระยะยาว
วันจันทร์ที่ 15 มกราคม 2567
15/01/2567
นายกฯ ยินดีกับพี่น้องเกษตรกรที่ได้รับโฉนดเพื่อการเกษตร ตามนโยบายของรัฐบาล ย้ํารัฐบาลจะเร่งดําเนินการให้ประชาชนมีสิทธิในที่ดิน เพื่อสร้างคุณภาพชีวิตที่ดียิ่งขึ้นในระยะยาว
นายกฯ ยินดีกับพี่น้องเกษตรกรที่ได้รับโฉนดเพื่อการเกษตร ตามนโยบายของรัฐบาล ย้ํารัฐบาลจะเร่งดําเนินการให้ประชาชนมีสิทธิในที่ดิน เพื่อสร้างคุณภาพชีวิตที่ดียิ่งขึ้นในระยะยาว
วันที่ 15 มกราคม 2567 นายชัย วัชรงค์ โฆษกประจําสํานักนายกรัฐมนตรี เผย นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวแสดงความยินดีกับพี่น้องเกษตรกร ที่ได้รับโฉนดเพื่อการเกษตร ตามนโยบายของรัฐบาล ในพิธีมอบโฉนดเพื่อการเกษตรแก่เกษตรกรในเขตปฏิรูปที่ดินดังนี้
นายกรัฐมนตรีกล่าวในนามของรัฐบาล ขอแสดงความยินดีเป็นอย่างยิ่งกับพี่น้องเกษตรกร ที่ได้รับโฉนดเพื่อการเกษตร ตามนโยบายของรัฐบาล ที่ต้องการให้ประชาชนสามารถใช้ประโยชน์จากทรัพย์สิน เพื่อสร้างอาชีพ รายได้ และความมั่นคงในชีวิต โดยรัฐบาลจะเร่งดําเนินการให้ประชาชนมีสิทธิในที่ดิน โดยพิจารณาเอกสารสิทธิการใช้ประโยชน์ ให้เป็นโฉนด เพื่อสามารถนําไปต่อยอด ให้เข้าถึงแหล่งเงินทุนได้ นํามาพัฒนาที่ดิน และอาชีพ เพื่อสร้างคุณภาพชีวิตที่ดียิ่งขึ้นในระยะยาว
นายกรัฐมนตรีขอบคุณกระทรวงเกษตรและสหกรณ์ และทุกฝ่ายที่เกี่ยวข้อง ที่นํานโยบายสู่การปฏิบัติ จนเกิดผลเป็นรูปธรรม โฉนดที่ดินเพื่อการเกษตรที่สําเร็จนี้ เป็นของขวัญปีใหม่จากรัฐบาล ซึ่งมีโฉนดเพื่อการเกษตร แล้วจํานวน 2.1 ล้านไร่ และรัฐบาลหวังเป็นอย่างยิ่งว่า เกษตรกรเหล่านี้จะสามารถเข้าถึงแหล่งเงินทุนต่าง ๆ นํามาซึ่ง อาชีพและรายได้ที่ยั่งยืนต่อไป
“ผมให้ความมั่นใจครับว่า รัฐบาลยังคงมุ่งมั่นที่จะแก้ปัญหาเพื่อสร้างโอกาสให้ประชาชนมีความเป็นอยู่ที่ดี และมีความสุขต่อไปครับ” นายกรัฐมนตรีกล่าว
รัฐบาลไทย-ข่าวทำเนียบรัฐบาล-รมว.ดีอี หารือสภาองค์กรของผู้บริโภค เพื่อคุ้มครองผู้บริโภค
วันจันทร์ที่ 15 มกราคม 2567
รมว.ดีอี หารือสภาองค์กรของผู้บริโภค เพื่อคุ้มครองผู้บริโภค
รมว.ดีอี หารือสภาองค์กรของผู้บริโภค เพื่อคุ้มครองผู้บริโภค
วันนี้ (12 มกราคม 67 ) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานการประชุมหารือแนวทางการคุ้มครองผู้บริโภคร่วมกันระหว่างกระทรวงดิจิทัลเพื่อเศรษฐกิจและสังคม และ สภาองค์กรของผู้บริโภค นําโดยนางสาวบุญเย็น ศิริธรรม ประธานสภาองค์กรของผู้บริโภค และคณะทํางาน เพื่อหารือแนวทางการทํางานร่วมกันในการคุ้มครองผู้บริโภค โดยมี นายเวทางค์ พ่วงทรัพย์ รองปลัดกระทรวงดิจิทัลฯ, นายสุทธิเกียรติ วีระกิจพานิช ที่ปรึกษารัฐมนตรีว่าการกระทรวงดิจิทัลฯ, นายวัลลภ รุจิรากร เลขานุการรัฐมนตรีว่าการกระทรวงดิจิทัลฯ และผู้ที่เกี่ยวข้องเข้าร่วม ณ ห้องประชุม MDES 1 ชั้น 9 กระทรวงดิจิทัลเพื่อเศรษฐกิจและสังคม
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงวัฒนธรรมร่วมกิจกรรมวันเด็กแห่งชาติ ประจำปีพุทธศักราช ๒๕๖๗
วันจันทร์ที่ 15 มกราคม 2567
รัฐมนตรีว่าการกระทรวงวัฒนธรรมร่วมกิจกรรมวันเด็กแห่งชาติ ประจําปีพุทธศักราช ๒๕๖๗
รัฐมนตรีว่าการกระทรวงวัฒนธรรมร่วมกิจกรรมวันเด็กแห่งชาติ ประจําปีพุทธศักราช ๒๕๖๗
รัฐมนตรีว่าการกระทรวงวัฒนธรรมร่วมกิจกรรมวันเด็กแห่งชาติ ประจําปีพุทธศักราช ๒๕๖๗
วันที่ ๑๓ มกราคม ๒๕๖๗ เวลา ๑๒.๐๐ น. นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม ร่วมกิจกรรมวันเด็กแห่งชาติ ประจําปีพุทธศักราช ๒๕๖๗ โดยมีนางยุพา ทวีวัฒนะกิจบวร ปลัดกระทรวงวัฒนธรรม นางยุถิกา อิศรางกูร ณ อยุธยา รองปลัดกระทรวงวัฒนธรรม นางโชติกา อัครกิจโสภากุล รองปลัดกระทรวงวัฒนธรรม ผู้บริหาร ข้าราชการ และเจ้าหน้าที่กระทรวงวัฒนธรรม เข้าร่วม ณ บริเวณทําเนียบรัฐบาลและกระทรวงศึกษาธิการ
ทั้งนี้ กระทรวงวัฒนธรรม โดยสํานักงานปลัดกระทรวงวัฒนธรรม กรมส่งเสริมวัฒนธรรม กรมศิลปากร และหอภาพยนตร์ (องค์การมหาชน) ได้ร่วมจัดกิจกรรม ดังนี้ กิจกรรมเรียนรู้วิทยาศาสตร์การทําเทียนเจล กิจกรรมระบายสีและกิจกรรมนันทนาการ การถ่ายภาพกับตัวละครจากเกม (คอสเพลย์) ชมการแสดงความสามารถทางดนตรี โดยวงดุริยางค์เครื่องลมเยาวชนไทย (TYW) การขับร้องเพลงประสานเสียง โดยคณะนักร้องประสานเสียงเยาวชนไทย (TYC) ชมการแสดงหุ่นละครเล็กโจหลุยส์ และร่วมฝึกทักษะกับกิจกรรมสาธิตมารยาทไทย รถพิพิธภัณฑ์เคลื่อนที่ รถโรงหนัง การเล่นเกมตอบคําถามชิงรางวัล และกิจกรรมอื่นๆ อีกมากมาย
รัฐบาลไทย-ข่าวทำเนียบรัฐบาล- “Uncle Nid” the Prime Minister welcomed children to Govt House for 2024 National Children’s Day
วันจันทร์ที่ 15 มกราคม 2567
15/01/2567
“Uncle Nid” the Prime Minister welcomed children to Govt House for 2024 National Children’s Day
“Uncle Nid” the Prime Minister welcomed children to Govt House for 2024 National Children’s Day
January 13, 2024, at 0910hrs, at the Purple Room, Thai Khu Fah Building, Government House Prime Minister and Minister of Finance Srettha Thavisin greeted and welcomed 10 youth representatives, comprising those excelled in school and with good behavior, and the underprivileged children, who were brought in by Ministry of Social Development and Human Security on occasion of the 2024 National Children’s Day. He took photos with the 10 youths.
The Prime Minister, then, had a friendly conversation with the children, talking with them in English and Chinese to test their language ability, and giving his moral support to the underprivileged children, before taking the 10 youths to Santi Maitri Building to join the Government House’s activities for the 2024 National Children’s Day.
รัฐบาลไทย-ข่าวทำเนียบรัฐบาล-เกษตรกรเฮ! ส.ป.ก. เตรียมมอบ “โฉนดเพื่อการเกษตร” พร้อมกันทั่วประเทศ 15 ม.ค.67 นี้
วันจันทร์ที่ 15 มกราคม 2567
เกษตรกรเฮ! ส.ป.ก. เตรียมมอบ “โฉนดเพื่อการเกษตร” พร้อมกันทั่วประเทศ 15 ม.ค.67 นี้
.....
เกษตรกรเฮ! ส.ป.ก. เตรียมมอบ “โฉนดเพื่อการเกษตร” พร้อมกันทั่วประเทศ 15 ม.ค.67 นี้
.
สํานักงานการปฏิรูปที่ดินเพื่อเกษตกรรรม (ส.ป.ก.)  เตรียม Kick off “มอบโฉนดเพื่อการเกษตร”  พร้อมกันทั่วประเทศ  วันที่ 15 ม.ค.67
.
นโยบายดังกล่าว สืบเนื่องมาจากการแถลงนโยบายของรัฐบาล เมื่อวันที่ 11 ก.ย. 66 ที่ผ่านมา ที่มุ่งเปลี่ยนหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก. 4-01) เป็นโฉนดเพื่อการเกษตร ซึ่งจะให้เกษตรกรได้รับสิทธิประโยชน์ ดังนี้
.
• เปลี่ยนมือได้ (โอนสิทธิ) :
- สามารถโอนคืน ส.ป.ก. ได้ โดยโอนคืนให้ ส.ป.ก.ทั้งแปลงหรือบางส่วนได้
- ได้รับค่าชดเชย
- หากเกษตรกรไม่ประสงค์ประกอบอาชีพเกษตรกรรม สามารถสละสิทธิให้เกษตรกรอื่นที่มีคุณสมบัติตามกําหนด
• เพิ่มวงเงินสินเชื่อ การเข้าถึงแหล่งทุนใหม่ สามารถเป็นหลักทรัพย์ค้ําประกันได้ :
- ขยายวงเงินสินเชื่อให้กับเกษตรกรที่ขอกู้กับ ธ.ก.ส.
- ใช้ไม้มีค่าที่ปลูกบนที่ดิน ค้ําประกันสินเชื่อให้เต็มวงเงิน 100%
- สามารถขอสินเชื่อนโยบายจากกองทุน ส.ป.ก. เต็มวงเงินตามราคาประเมินที่ดินของกรมธนารักษ์
• ใช้ค้ําประกันตัวบุคคล :
- เป็นหลักทรัพย์ประเภทหนึ่งที่สามารถค้ําประกันตัวบุคคลทั้งในชั้นสอบสวนและชั้นศาล โดยความร่วมมือกับกระทรวงยุติธรรมและสํานักงานตํารวจแห่งชาติ
•  สร้างรายได้ให้เกษตรกร เพิ่มทรัพย์สิน:
- ส่งเสริมการปลูกไม้มีค่า 10 ต้นต่อไร่ สามารถใช้ต้นไม้ค้ําประกันสินเชื่อ (โฉนดต้นไม้) และขาย Carbon Credit โดยความร่วมมือกับ กรมป่าไม้, ธ.ก.ส. และ อบก.
• ส่งเสริมและพัฒนาจากรัฐในด้านโครงสร้างพื้นฐาน สาธารณูปโภค ซึ่งมีการทํา MOU 16 หน่วยงาน ด้านการพัฒนาอาชีพ และรับเงินชดเชยหรือเยียวยาภัยพิบัติ
.
อ่านเพิ่มเติม คลิก https://www.thaigov.go.th/news/contents/details/77240
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กระทรวงเกษตรฯ เดินหน้าตามนโยบายแก้ไขปัญหาการนำเข้าและส่งออกสินค้าที่ผิดกฎหมาย
วันจันทร์ที่ 15 มกราคม 2567
กระทรวงเกษตรฯ เดินหน้าตามนโยบายแก้ไขปัญหาการนําเข้าและส่งออกสินค้าที่ผิดกฎหมาย
รองปลัดเกษตรฯ นายอภัย ประชุมหารือคณะกรรมการขับเคลื่อนภารกิจ ยกระดับ MR. สินค้าเกษตร
นายอภัย สุทธิสังข์ รองปลัดกระทรวงเกษตรและสหกรณ์ ประชุมหารือคณะกรรมการขับเคลื่อนภารกิจ ยกระดับ MR. สินค้าเกษตร ร่วมกับหน่วยงานที่เกี่ยวข้องในกระทรวงเกษตรและสหกรณ์ ผ่านระบบ Zoom Meeting โดยหารือแนวทางการจัดทํารูปแบบการรายงานสถานการณ์การผลิตและการตลาดสินค้าเกษตรประจําเดือน และการจัดเตรียมข้อมูล เพื่อนําเสนอในการประชุมคณะกรรมการฯ ครั้งที่ 1 ต่อไป
รัฐบาลไทย-ข่าวทำเนียบรัฐบาล-“พัชรวาท” ติดตามงาน ทส. ในพื้นที่กลุ่มจังหวัดภาคตะวันออกเฉียงเหนือตอนบน 1 ย้ำ เร่งแก้ปัญหาเพื่อประชาชนอยู่ดีกินดี มีคุณภาพชีวิตที่ดีขึ้น
วันจันทร์ที่ 15 มกราคม 2567
“พัชรวาท” ติดตามงาน ทส. ในพื้นที่กลุ่มจังหวัดภาคตะวันออกเฉียงเหนือตอนบน 1 ย้ํา เร่งแก้ปัญหาเพื่อประชาชนอยู่ดีกินดี มีคุณภาพชีวิตที่ดีขึ้น
พล.ต.อ.พัชรวาทฯ รมว.ทส. ติดตามงาน ทส. ในพื้นที่กลุ่มจังหวัดภาคตะวันออกเฉียงเหนือตอนบน 1 ย้ํา เร่งแก้ปัญหาเพื่อประชาชนอยู่ดีกินดี มีคุณภาพชีวิตที่ดีขึ้น
วันที่ 3 ธันวาคม 2566 เวลา 16.00 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานการประชุมติดตามการดําเนินงานของหน่วยงานในพื้นที่กลุ่มจังหวัดภาคตะวันออกเฉียงเหนือตอนบน 1 ประกอบด้วย จังหวัดบึงกาฬ เลย หนองคาย หนองบัวลําภู และอุดรธานี โดยมี พล.ต.ท.อภิรัติ นิยมการ รองเลขาธิการนายกรัฐมนตรี นายโกเมนทร์ ทีฆธนานนท์ ที่ปรึกษา รมว.ทส. นายจตุพร บุรุษพัฒน์ ปลัดกระทรวงฯ พร้อมด้วยคณะผู้บริหารหน่วยงานในสังกัดกระทรวงฯ ผู้อํานวยการสํานักงานทรัพยากรธรรมชาติและสิ่งแวดล้อมจังหวัด (ทสจ.) ทั้ง 5 จังหวัด และหน่วยราชการ ทส. ในพื้นที่ เข้าร่วมประชุมและรับมอบแนวทางการดําเนินงาน ณ สํานักงานทรัพยากรน้ําบาดาล เขต 10 จังหวัดอุดรธานี และผ่านระบบการประชุมทางไกล Video Conference
พล.ต.อ.พัชรวาท ได้กล่าวให้กําลังใจกับเจ้าหน้าที่ผู้ปฏิบัติงานในพื้นที่ทุกท่าน อีกทั้งขอให้ทุกหน่วยงานช่วยกันเร่งแก้ไขปัญหาในพื้นที่ เพื่อให้พี่น้องประชาชนอยู่ดีกินดี มีคุณภาพชีวิตที่ดีขึ้น โดยเฉพาะการเร่งดําเนินโครงการสําคัญตามนโยบายรัฐบาล ทั้งการฟื้นฟูและพัฒนาพื้นที่แหล่งท่องเที่ยวที่สําคัญของอุทยานฯ เพื่อเตรียมความพร้อมของสถานที่ การดูแลความปลอดภัยและอํานวยความสะดวกให้แก่นักท่องเที่ยว เตรียมรับฤดูกาล “การท่องเที่ยว” ที่กําลังจะมาถึง การแก้ไขปัญหาภัยแล้งให้กับประชาชนโดยเฉพาะในพื้นที่แล้งซ้ําซาก ทั้งการจัดหาแหล่งน้ําบาดาลระยะไกล การพัฒนาน้ําบาดาลเพื่อการเกษตรแปลงใหญ่ รวมถึงการพัฒนาระบบการกระจายน้ําด้วยพลังงานแสงอาทิตย์ การส่งเสริมศักยภาพเครือข่ายด้านทรัพยากรธรรมชาติและสิ่งแวดล้อมเพื่อลดการเกิดก๊าซเรือนกระจกและเตรียมความพร้อมรับมือกับการเปลี่ยนแปลงสภาพภูมิอากาศอย่างยั่งยืนรวมถึงการป้องกันแก้ไขปัญหาการบุกรุกทําลายป่า การลักลอบตัดไม้ การแก้ไขปัญหาช้างป่าและสัตว์ป่า ขอให้ร่วมกับฝ่ายปกครอง องค์กรปกครองส่วนท้องถิ่น และประชาชนในพื้นที่ ในการเฝ้าระวังป้องกันแก้ไขปัญหาและเยียวยาผู้ได้รับผลกระทบ การแก้ไขปัญหาที่ดินของราษฎรในพื้นที่ป่า ทั้งป่าสงวนแห่งชาติ และป่าอนุรักษ์ โดยขอให้เร่งรัดดําเนินการให้เป็นไปตามกฎหมาย ระเบียบ และมติคณะรัฐมนตรีที่เกี่ยวข้อง เพื่อเร่งแก้ไขปัญหาความเดือดร้อนให้กับประชาชนในพื้นที่
รัฐบาลไทย-ข่าวทำเนียบรัฐบาล-​“คารม” ย้ำข่าว “ห้ามให้นักเรียนติด 0 ขอแค่ให้มาเรียนก็ได้เกรด 1” ไม่เป็นความจริง ยืนยัน ศธ. มุ่งให้เด็กเรียนดี มีความสุข ยกระดับคุณภาพการศึกษา
วันจันทร์ที่ 15 มกราคม 2567
15/01/2567
​“คารม” ย้ําข่าว “ห้ามให้นักเรียนติด 0 ขอแค่ให้มาเรียนก็ได้เกรด 1” ไม่เป็นความจริง ยืนยัน ศธ. มุ่งให้เด็กเรียนดี มีความสุข ยกระดับคุณภาพการศึกษา
​“คารม” ย้ําข่าว “ห้ามให้นักเรียนติด 0 ขอแค่ให้มาเรียนก็ได้เกรด 1” ไม่เป็นความจริง ยืนยัน ศธ. มุ่งให้เด็กเรียนดี มีความสุข ยกระดับคุณภาพการศึกษา
วันนี้ 15 มกราคม 2567 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า จากกรณีที่มีการเผยแพร่ว่า ผอ. อ้างคําสั่งจากกระทรวงศึกษาธิการ ห้ามให้นักเรียนติด 0 ขอแค่ให้มาเรียนก็ได้เกรด 1 นั้น ทางสํานักงานปลัดกระทรวงศึกษาธิการ กระทรวงศึกษาธิการ ได้ชี้แจงแล้วว่า เป็นข้อมูลที่ไม่เป็นความจริง
นายคารม กล่าวว่า จากกรณีดังกล่าว สํานักงานคณะกรรมการการศึกษาขั้นพื้นฐานได้มีหนังสือซักซ้อมความเข้าใจเกี่ยวกับการวัดและประเมินผลการเรียนรู้และการสอนซ่อมเสริมโดยมีเจตนากระตุ้นให้สถานศึกษากํากับ ติดตาม ช่วยเหลือ สอนซ่อมเสริมและดําเนินการวัดและประเมินผลกรณีนักเรียนมีผลการเรียนไม่สมบูรณ์ (ติด 0 ร มส.) เพื่อให้เป็นไปตามนโยบาย เรียนดี มีความสุข ของกระทรวงศึกษาธิการ เพื่อยกระดับคุณภาพการศึกษาทั้งผู้เรียน ผู้สอน เพื่อให้การเรียนดีขึ้น ลดปัญหาของผู้เรียนในการติด 0 ร มส. ไม่ใช่ห้ามให้นักเรียนติด 0 ตามที่ได้ปรากฎในสื่อ
นายคารม กล่าวว่า การที่นักเรียนจะได้รับการตัดสินผลการเรียน ต้องมาจาก 2 ส่วน ได้แก่ 1) เวลาเรียน ซึ่งกําหนดให้ผู้เรียนต้องมีเวลาเรียนไม่น้อยกว่าร้อยละ 80 ของเวลาเรียน เป็นการมุ่งหวังให้ผู้สอนมีเวลาในการพัฒนาผู้เรียน และเติมเต็มศักยภาพของผู้เรียน และเพื่อให้การจัดการเรียนการสอนมีประสิทธิภาพ และ 2) คะแนนการประเมินระหว่างเรียนและคะแนนปลายปี/ปลายภาค ซึ่งการประเมินผลการเรียนรู้ตามกลุ่มสาระการเรียนรู้ทั้ง 8 กลุ่มสาระการเรียนรู้นั้น เป็นการประเมินความรู้ความสามารถ ทักษะ เจตคติ ทักษะการคิด ที่กําหนดอยู่ในมาตรฐานการเรียนรู้และตัวชี้วัดตามหลักสูตรแกนกลางการศึกษาขั้นพื้นฐาน ซึ่งจะนําไปสู่การสรุปผลการเรียนรู้ของผู้เรียนตามมาตรฐานการเรียนรู้และตัวชี้วัดต่อไป ซึ่งการกําหนดสัดส่วนคะแนนระหว่างเรียนกับคะแนนปลายปี/ปลายภาค นั้นให้ความสําคัญของคะแนนระหว่างเรียนมากกว่าคะแนนปลายปี/ปลายภาค เช่น 60 : 40, 70: 30, 80 : 20 เป็นต้น
.
“ขอให้ประชาชนอย่าหลงเชื่อข้อมูลดังกล่าว และขอความร่วมมือไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ต่าง ๆ และเพื่อให้ประชาชนได้รับข้อมูลข่าวสารจากสํานักงานปลัดกระทรวงศึกษาธิการ กระทรวงศึกษาธิการ สามารถติดตามได้ที่เว็บไซต์ http://www.ops.moe.go.th หรือโทร. 02 281 9264” นายคารม ย้ํา
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะกรรมการบริหารมูลนิธิราชทัณฑ์ปันสุข ทำความ ดี เพื่อชาติ ศาสน์ กษัตริย์ ในพระบรมราชูปถัมภ์
วันจันทร์ที่ 15 มกราคม 2567
15/01/2567
กระทรวงยุติธรรม ประชุมคณะกรรมการบริหารมูลนิธิราชทัณฑ์ปันสุข ทําความ ดี เพื่อชาติ ศาสน์ กษัตริย์ ในพระบรมราชูปถัมภ์
กระทรวงยุติธรรม ประชุมคณะกรรมการบริหารมูลนิธิราชทัณฑ์ปันสุข ทําความ ดี เพื่อชาติ ศาสน์ กษัตริย์ ในพระบรมราชูปถัมภ์
ในวันจันทร์ที่ ๑๕ มกราคม ๒๕๖๗ เวลา ๑๓.๓๐ น. พลเอก ไพบูลย์ คุ้มฉายา องคมนตรี และรองประธานคณะกรรมการมูลนิธิราชทัณฑ์ปันสุขฯ เป็นประธานการประชุมคณะกรรมการบริหารมูลนิธิราชทัณฑ์ปันสุขฯ โดยมี พลอากาศเอก สมคิด สุขบาง กรมวังผู้ใหญ่ประจําพระองค์ ๙๐๘ พลอากาศเอกสุบิน ชิวปรีชา กรมวังผู้ใหญ่ในพระองค์ ๙๐๔ พันตํารวจเอก ณรัชต์ เศวตนันทน์ รองเลขาธิการพระราชวัง นางพงษ์สวาท นีละโยธิน ปลัดกระทรวงยุติธรรม นางจิรภา สินธุนาวา รองปลัดกระทรวงยุติธรรม อธิบดีกรมพินิจและคุ้มครองเด็กและเยาวชน รองอธิบดีกรมราชทัณฑ์ และผู้แทนจากหน่วยงานในสังกัดกระทรวงสาธารณสุข และเจ้าหน้าที่ที่เกี่ยวข้อง เข้าร่วมประชุม ณ ห้องประชุมกระทรวงยุติธรรม ๑๐-๐๑ ชั้น ๑๐ และร่วมประชุมผ่านระบบการประชุมทางไกล (Video Conference)
โดยที่ประชุมได้รับทราบข้อมูลพื้นฐานของการดูแลสุขภาพเด็กและเยาวชนของกรมพินิจและคุ้มครองเด็กและเยาวชน แผนงานที่พระบาทสมเด็จพระเจ้าอยู่หัวทรงเห็นชอบให้ดําเนินการในศูนย์ฝึกและอบรมเด็กและเยาวชน และสถานพินิจและคุ้มครองเด็กและเยาวชน พร้อมทั้งแนวทางการดําเนินงานตามโครงการราชทัณฑ์ปันสุขฯ ในกรมราชทัณฑ์ในเฟส ๑ และเฟส ๒
นอกจากนี้ ที่ประชุมได้พิจารณาการนําแนวทางการดําเนินงานตามโครงการราชทัณฑ์ปันสุขฯ ในกรมราชทัณฑ์ในเฟส ๑ และเฟส ๒ ที่ใช้ในกรมราชทัณฑ์มาปรับใช้ในการดูแลสุขภาพเด็กและเยาวชนในสถานพินิจและคุ้มครองเด็กและเยาวชน พร้อมทั้งพิจารณาการจัดทําแผนการนําโครงการราชทัณฑ์ปันสุขฯ มาปรับใช้ในกรมพินิจและคุ้มครองเด็กและเยาวชน
รัฐบาลไทย-ข่าวทำเนียบรัฐบาล-กรมทางหลวงชนบท ร่วมกับกรมการขนส่งทางบก ตรวจควันไอเสีย (ควันดำ) เครื่องจักรกลและยานพาหนะ ป้องกันฝุ่นละอองขนาดเล็ก PM 2.5 ลดปัญหามลภาวะทางอากาศและผลกระทบต่อสุขภาพของประชาชน
วันจันทร์ที่ 15 มกราคม 2567
กรมทางหลวงชนบท ร่วมกับกรมการขนส่งทางบก ตรวจควันไอเสีย (ควันดํา) เครื่องจักรกลและยานพาหนะ ป้องกันฝุ่นละอองขนาดเล็ก PM 2.5 ลดปัญหามลภาวะทางอากาศและผลกระทบต่อสุขภาพของประชาชน
....
กรมทางหลวงชนบท (ทช.) กระทรวงคมนาคม โดยแขวงทางหลวงชนบทพิษณุโลก ร่วมกับกรมการขนส่งทางบก โดยสํานักงานขนส่งจังหวัดพิษณุโลก ตรวจวัดค่าควันดําจากท่อไอเสียของเครื่องจักร และยานพาหนะของหน่วยงาน เพื่อตรวจหาค่าไอเสีย ฝุ่นละออง PM 2.5 ที่อาจเกินกว่ามาตรฐานกําหนด จํานวน 22 คัน ณ แขวงทางหลวงชนบทพิษณุโลก ผลการตรวจพบว่าเครื่องจักรและยานพาหนะทั้งหมด ผ่านตามเกณฑ์มาตรฐาน สอดคล้องกับแนวทางที่ ทช. ดูแล บํารุงรักษา เครื่องจักร ยานพาหนะ ให้อยู่ในสภาพที่พร้อมใช้งาน และให้ความสําคัญต่อสถานการณ์มลภาวะทางอากาศ ทั้งนี้ ทช. ได้เน้นย้ําเรื่องการตรวจสอบสภาพเครื่องจักรให้อยู่ในสภาพดี ห้ามใช้เครื่องจักรที่ก่อให้เกิดเขม่าควันดํา และให้เปลี่ยนถ่ายน้ํามันเครื่องตามกําหนด เลือกใช้เกรดน้ํามันให้เหมาะสมตามมาตรฐาน เพื่อร่วมเป็นส่วนหนึ่งในการบรรเทาปัญหามลพิษทางอากาศอย่างยั่งยืน
รัฐบาลไทย-ข่าวทำเนียบรัฐบาล-​“รัดเกล้า” เผย กรมธุรกิจพลังงาน เตรียม จับมือ 5 หน่วยงาน ลุยติดตั้ง EV Charging Station  ให้ได้มาตรฐาน รองรับผู้ใช้รถ EV
วันจันทร์ที่ 15 มกราคม 2567
15/01/2567
​“รัดเกล้า” เผย กรมธุรกิจพลังงาน เตรียม จับมือ 5 หน่วยงาน ลุยติดตั้ง EV Charging Station  ให้ได้มาตรฐาน รองรับผู้ใช้รถ EV
​“รัดเกล้า” เผย กรมธุรกิจพลังงาน เตรียม จับมือ 5 หน่วยงาน ลุยติดตั้ง EV Charging Station  ให้ได้มาตรฐาน รองรับผู้ใช้รถ EV
วันที่ 15 มกราคม 2567 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี ออกมาเปิดเผยถึงแผนการรองรับการใช้รถยนต์ไฟฟ้า (EV)​ ว่าในปี 2567 กรมธุรกิจพลังงาน มีแผนจัดทํามาตรฐานติดตั้งทางไฟฟ้าและกําหนดกรอบการให้บริการติดตั้ง EV Charging Station รวมถึงการลงนาม MOU ระหว่าง 5 หน่วยงานที่เกี่ยวข้อง ได้แก่ กรมธุรกิจพลังงาน สํานักงานคณะกรรมการกํากับกิจการพลังงาน การไฟฟ้านครหลวง การไฟฟ้าส่วนภูมิภาค และการไฟฟ้าฝ่ายผลิตแห่งประเทศไทย และเตรียมแผนลดชนิดหัวจ่ายน้ํามันกลุ่มดีเซล ให้เหลือน้ํามันดีเซลหมุนเร็วเกรดพื้นฐานชนิดเดียว (บี 7) เนื่องจากเป็นน้ํามันที่สามารถใช้กับรถยนต์มาตรฐานยูโร 5 ได้ทุกรุ่นทุกยี่ห้อ และน้ํามันดีเซลหมุนเร็ว บี20 (น้ํามันทางเลือก) เริ่ม 1 พฤษภาคม 2567 เป็นต้นไป นอกจากนี้ ยังได้มีการพัฒนาระบบ e-Service เพื่อยกระดับการให้บริการประชาชน มีการพัฒนาระบบ Stockpile และ e-Fuelcard และปัจจุบันอยู่ระหว่างการพัฒนาระบบ e-Safety e-Trade และ e-License และระบบสํารองข้อมูลเพื่อรองรับการดําเนินงานในรูปแบบ e-Service รวมทั้ง มีแผนส่งเสริมการลงทุนในธุรกิจใหม่ (New Business) ของผู้ประกอบการในห่วงโซ่อุปทานน้ํามันเชื้อเพลิง เพื่อรองรับการเปลี่ยนผ่านพลังงานที่มุ่งไปสู่ความเป็นกลางทางคาร์บอนของประเทศ
สําหรับผลการดําเนินงานในปี 2566 และแผนการดําเนินงานในปี 2567 โดยภาพรวมได้ดําเนินการปรับปรุงมาตรฐานคุณภาพของน้ํามันเชื้อเพลิง เป็นมาตรฐานยูโร 5 (กํามะถัน ไม่เกิน 10 ppm) เริ่มบังคับใช้ตั้งแต่วันที่ 1 มกราคม 2567 เป็นต้นไป มีการส่งเสริมการติดตั้ง EV Charging Station ภายในสถานีบริการน้ํามัน
นายสราวุธ แก้วตาทิพย์ อธิบดีกรมธุรกิจพลังงาน กล่าวเสริมว่า "สําหรับการส่งเสริมการติดตั้ง EV Charging Station ภายในสถานีบริการน้ํามันนั้น หนึ่งในยุทธศาสตร์ที่เราจะใช้ คือการทําให้กระบวนการอนุมัติอนุญาต มีประสิทธิภาพและรวดเร็วมากขึ้น จากการร่วมปรับกระบวนการของแต่ละหน่วยงานให้มีช่วงเวลาที่สอดคล้องกันรวมถึงปรับข้อกําหนดมาตรฐานไฟฟ้าให้สอดคล้องกันทั้ง กรมธุรกิจพลังงาน สํานักงานคณะกรรมการกํากับกิจการพลังงาน และ ทั้ง 3 หน่วยงานการไฟฟ้าในประเทศไทย ได้แก่ การไฟฟ้าฝ่ายผลิตแห่งประเทศไทย (กฟผ.) MEA หรือการไฟฟ้านครหลวง และ PEA หรือการไฟฟ้าส่วนภูมิภาค"
รัฐบาลไทย-ข่าวทำเนียบรัฐบาล-กรมทางหลวงชนบทสร้างถนนสาย ฉช.2004 จังหวัดฉะเชิงเทรา คืบหน้า 22% เร็วกว่าแผนส่งเสริมการคมนาคมสู่ท่าอากาศยานสุวรรณภูมิ แบ่งเบาการจราจรบนถนนสายหลัก
วันจันทร์ที่ 15 มกราคม 2567
กรมทางหลวงชนบทสร้างถนนสาย ฉช.2004 จังหวัดฉะเชิงเทรา คืบหน้า 22% เร็วกว่าแผนส่งเสริมการคมนาคมสู่ท่าอากาศยานสุวรรณภูมิ แบ่งเบาการจราจรบนถนนสายหลัก
....
กรมทางหลวงชนบท (ทช.) กระทรวงคมนาคม รายงานโครงการก่อสร้างถนนทางหลวงชนบทสาย ฉช.2004 แยก ทล.34 - ทล.314 อําเภอบางปะกง และอําเภอเมือง จังหวัดฉะเชิงเทรา ตอนที่ 1 ปัจจุบันมีความคืบหน้ากว่าร้อยละ 22 เร็วกว่าแผนที่กําหนดไว้ ขณะนี้อยู่ในขั้นตอนของงานทรายถมคันทาง งานรองพื้นทาง และงานวางท่อระบายน้ํา คาดว่าจะดําเนินการก่อสร้างแล้วเสร็จในปี 2568
ถนนสายดังกล่าวเป็นเส้นทางที่เชื่อมต่อระหว่างจังหวัดสมุทรปราการกับฉะเชิงเทรา เชื่อมต่อระหว่าง ทล.34 (บางนา - ตราด) บรรจบถนนสาย ฉช.3001 (ลาดกระบัง - ฉะเชิงเทรา) ซึ่งเป็นที่ตั้งของนิคมอุตสาหกรรม เทศบาลตําบลพิมพา รวมถึงเป็นเส้นทางที่เชื่อมโยงไปยังท่าอากาศยานนานาชาติสุวรรณภูมิโดยโครงการฯ ตอนที่ 1 มีจุดเริ่มต้นบริเวณ กม. ที่ 6+500 และสิ้นสุดที่บริเวณ กม. ที่ 10+925 ระยะทาง 4.425 กิโลเมตร โดยก่อสร้างเป็นถนนแอสฟัลท์ติกคอนกรีต ขนาด 4 ช่องจราจร มีไหล่ทาง ทางเท้า ก่อสร้างสะพานคอนกรีตเสริมเหล็ก 2 แห่ง รวมถึงระบบระบายน้ํา ติดตั้งไฟฟ้าแสงสว่าง สัญญาณไฟจราจร เครื่องหมายจราจร และสิ่งอํานวยความปลอดภัยสําหรับผู้ใช้เส้นทาง ใช้งบประมาณ 549.500 ล้านบาท ทั้งนี้ เมื่อก่อสร้างแล้วเสร็จจะเป็นการเชื่อมโยงโครงข่ายคมนาคมให้สมบูรณ์อย่างมีระบบ ช่วยแก้ไขปัญหาการจราจรที่หนาแน่น ส่งเสริมเศรษฐกิจในบริเวณพื้นที่การค้าการขนส่ง ลดระยะเวลาและต้นทุนในการเดินทาง รองรับการขยายตัวของเศรษฐกิจในอนาคตให้สมบูรณ์มากยิ่งขึ้น
รัฐบาลไทย-ข่าวทำเนียบรัฐบาล-นายกฯ ร่วมประชุม World Economic Forum ณ เมืองดาวอส สมาพันธรัฐสวิส 15-19 ม.ค. 67
วันจันทร์ที่ 15 มกราคม 2567
นายกฯ ร่วมประชุม World Economic Forum ณ เมืองดาวอส สมาพันธรัฐสวิส 15-19 ม.ค. 67
.....
นายกฯ ร่วมประชุม World Economic Forum ณ เมืองดาวอส สมาพันธรัฐสวิส 15-19 ม.ค. 67
.
นายกฯ มีภารกิจเข้าร่วมการประชุม World Economic Forum ณ เมืองดาวอส สมาพันธรัฐสวิส ถือว่าเป็นการเยือนภูมิภาคยุโรปครั้งแรก ระหว่างวันที่ 15-19 ม.ค.67
.
โดยการประชุม WEF Annual Meeting ประจําปี 67 ครั้งที่ 54 จัดขึ้นภายใต้หัวข้อ “Rebuilding Trust”  และการเข้าร่วม WEF ของนายกฯ ครั้งนี้ นับเป็นการเข้าร่วมระดับผู้นําของไทยในรอบ 12 ปี
.
กําหนดการสําคัญของนายกฯ :
• เปิดการเสวนา Country Strategy Dialogue (CSD) on Thailand
• ร่วมการประชุม Thailand Landbridge: Connecting ASEAN with the World
• ร่วมเสวนา Learning from ASEAN
• การพบปะภาคเอกชนสําคัญ ๆ
.
ทั้งนี้ นายกฯ จะใช้โอกาสในการเข้าร่วมประชุม WEF ครั้งนี้ ผลักดันบทบาทของไทย และแสดงศักยภาพและความพร้อมของไทยในการขับเคลื่อนประเด็นสําคัญของโลกร่วมกับผู้นําทั้งภาครัฐและภาคเอกชนจากทั่วโลก
#ไทยคู่ฟ้า #สื่อสารรัฐบาลไทย
-------------------